CELEX: 62011CA0254
Language: sk
Date: 2013-03-21 00:00:00
Title: Vec C-254/11: Rozsudok Súdneho dvora (štvrtá komora) z  21. marca 2013 (návrh na začatie prejudiciálneho konania, ktorý podal Magyar Köztársaság Legfelsőbb Bírósága — Maďarsko) — Szabolcs-Szatmár-Bereg Megyei Rendőrkapitányság Záhony Határrendészeti Kirendeltsége/Oskar Shomodi [Priestor slobody, bezpečnosti a spravodlivosti — Malý pohraničný styk na vonkajších pozemných hraniciach členských štátov — Nariadenie (ES) č. 1931/2006 — Nariadenie (ES) č. 562/2006 — Maximálna dĺžka pobytu — Pravidlá výpočtu]

1.6.2013   
            
            
               SK
            
            
               Úradný vestník Európskej únie
            
            
               C 156/4
            
         Rozsudok Súdneho dvora (štvrtá komora) z 21. marca 2013 (návrh na začatie prejudiciálneho konania, ktorý podal Magyar Köztársaság Legfelsőbb Bírósága — Maďarsko) — Szabolcs-Szatmár-Bereg Megyei Rendőrkapitányság Záhony Határrendészeti Kirendeltsége/Oskar Shomodi
   (Vec C-254/11) (1)
   
   (Priestor slobody, bezpečnosti a spravodlivosti - Malý pohraničný styk na vonkajších pozemných hraniciach členských štátov - Nariadenie (ES) č. 1931/2006 - Nariadenie (ES) č. 562/2006 - Maximálna dĺžka pobytu - Pravidlá výpočtu)
   2013/C 156/05
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Magyar Köztársaság Legfelsőbb Bírósága
   
      Účastníci konania pred vnútroštátnym súdom
   
   
      Žalobca: Szabolcs-Szatmár-Bereg Megyei Rendőrkapitányság Záhony Határrendészeti Kirendeltsége
   
      Žalovaný: Oskar Shomodi
   
      Predmet veci
   
   Návrh na začatie prejudiciálneho konania — Magyar Köztársaság Legfelsőbb Bírósága — Výklad článku 2 písm. a), článku 3 bodu 3 a článku 5 nariadenia Európskeho parlamentu a Rady (ES) č. 1931/2006 z 20. decembra 2006, ktorým sa ustanovujú pravidlá malého pohraničného styku na vonkajších pozemných hraniciach členských štátov a ktorým sa menia a dopĺňajú ustanovenia Schengenského dohovoru (Ú. v. EÚ L 405, s. 1), ako aj ďalších relevantných ustanovení schengenského acquis — Zamietnutie žiadosti o vstup na územie členského štátu predloženej štátnym príslušníkom tretej krajiny v rámci režimu malého pohraničného styku odôvodnené tým, že kumulovaná dĺžka individuálnych pobytov dotknutej osoby v predmetnom členskom štáte počas šiestich mesiacov pred podaním žiadosti o sporný vstup presiahla maximálnu povolenú dĺžku — Pravidlá pre výpočet maximálnej dĺžky pobytu v rámci režimu malého pohraničného styku
   
      Výrok rozsudku
   
   
               1.
            
            
               Nariadenie Európskeho parlamentu a Rady (ES) č. 1931/2006 z 20. decembra 2006, ktorým sa ustanovujú pravidlá malého pohraničného styku na vonkajších pozemných hraniciach členských štátov a ktorým sa menia a dopĺňajú ustanovenia Schengenského dohovoru, sa má vykladať v tom zmysle, že držiteľ povolenia na malý pohraničný styk, ktoré bolo vydané v osobitnom režime malého pohraničného styku zavedeného týmto nariadením, musí mať v medziach stanovených uvedeným nariadením a dvojstrannou dohodou uzatvorenou na účely vykonania nariadenia medzi treťou krajinou, ktorej je držiteľ povolenia štátnym príslušníkom a ktorá je susedným členským štátom, možnosť pohybovať sa v pohraničnej oblasti po dobu troch mesiacov, pokiaľ jeho pobyt nebol prerušený, a po každom prerušení pobytu mu prináleží nové právo na pobyt v dĺžke troch mesiacov.
            
         
               2.
            
            
               Článok 5 nariadenia č. 1931/2006 sa má vykladať v tom zmysle, že pod prerušením pobytu uvedeným v tomto článku sa chápe prekračovanie hranice medzi hraničným členským štátom a treťou krajinou, kde má držiteľ povolenia na malý pohraničný styk bydlisko, v súlade s podmienkami stanovenými týmto povolením, a to bez ohľadu na frekvenciu prekračovania hranice, aj keby k nemu dochádzalo niekoľkokrát denne.
            
         
      (1)  Ú. v. EÚ C 232, 6.8.2011.